**KORISNICIMA ZAJAMČENE MINIMALNE NAKNADE KOJI SE GRIJU NA DRVA U 2022. GODINI**

Sukladno članku 289. stavku 3. Zakona o socijalnoj skrbi („Narodne novine“ broj 18/22 i 46/22),dio troškova stanovanja koji se odnosi na troškove ogrjeva korisnika koji se griju na drva osigurava se iz sredstava državnog proračuna.

Sukladno točki V. Odluke Vlade Republike Hrvatske o kriterijima i mjerilima za financiranje troškova stanovanja te iznosu sredstava za pojedinu jedinicu lokalne samouprave za 2022. godinu(„Narodne novine“ broj 104/2022) mjerilo za financiranje troškova stanovanja koji se odnose na troškove ogrjeva korisnika koji se griju na drva je iznos od 1.050,00 kuna po korisniku za troškove ogrjeva korisnicima zajamčene minimalne naknade.

Slijedom prethodno navedenom pozivaju se korisnici kojima je rješenjem Centra za socijalnu skrb Zadar utvrđeno pravo na zajamčenu minimalnu naknadu a koji se griju na drva, da do 14. listopada 2022. godine dostave izjavu da se griju na drva kako bi mogli ostvariti pravo na pomoć za podmirenje troškova ogrjeva u 2022. godini.

Izjava se može preuzeti na službenoj stranici Općine Sukošan www.opcina-sukosan.hr.

Čitko popunjenu i potpisanu izjavu potrebno je vratiti poštom na adresu: Općina Sukošan, Hrvatskih branitelja 14, 23206 Sukošan s naznakom - „Za ogrjev“ ili osobno u prostorije JUO Općine Sukošan , Hrvatskih branitelja 14, 23206 Sukošan.

Dodatne informacije mogu se dobiti na broj 026 393 283 ili na e-mail opcina-sukosan@zd.t-com.hr

Ovaj Javni poziv i tekst Izjave bit će objavljeni na oglasnoj ploči Općine Sukošan i službenoj stranici Općine Sukošan www.opcina-sukosan.hr.

 PROČELNICA:

 Zdenka Banović, dipl. iur.